open-index/open-wikipedia-markdown huggingface dataset:
வேளாளர் (இலங்கை)

**இலங்கை** **வெள்ளாளர்** அல்லது **இலங்கை** **வேளாளர்** எனப்படுவோர், தமிழர்களின் குலத்தொழில் அடிப்படையில் வேளாண்மையை குலத்தொழிலாகக் கொண்டவர்கள் அல்லது அவர்களின் வழித்தோன்றல்களாவர். இவர்கள் இலங்கையில் ஒரு சாதியினர் ஆவர். பாரம்பரியமாக இவர்கள் வேளாண்மை செய்பவர். இச்சாதி இலங்கைத் தமிழர் மக்கள்தொகையில் பாதி பகுதியாக உள்ளனர்.

## சொற்பிறப்பியல்
வெள்ளாளர் என்ற சொல், பாசன மற்றும் சாகுபடியின் கலைகளிலிருந்து பெறப்பட்டது. இச்சொல் *வெள்ளம்* மற்றும் *ஆண்மை* ஆகிய சொற்களில் இருந்து பெறப்பட்டது.

## வரலாறு
தமிழ்நாட்டின் வெள்ளாளர்களோடு இலங்கை வெள்ளாளர் பொதுவான தோற்றங்களைப் பகிர்ந்து கொள்கின்றனர். பாரம்பரியமாக இவர்கள் மருத நிலத்தவர்கள். வெள்ளாளருக்கு முந்தைய குறிப்பு தொல்காப்பியத்தில் சான்றிதழ் அளிக்கப்பட்டது, இது சமுதாயத்தை நான்கு வகுப்புகளாக; *அரசன்*,  *அந்தணர்*, *வணிகர்*  மற்றும் *வெள்ளாளர்* என்பது பிரிக்கிறது.

யாழ்ப்பாண இராச்சியத்தின் ஸ்தாபகமான கலிங்க மாகன் பற்றிய கைலாய மாலை, தென்னிந்தியாவின் சோழ மண்டலக் கடற்கரையிலிருந்து வெள்ளாளர் குடிவரவுகளை விவரிக்கிறது. சோழர்களின் படையெடுப்புகளின் போது இலங்கைக்கு அனுப்பப்பட்டு குடியமர்த்தப்பட்டனர். 

யாழ்ப்பாண இராச்சியம் வீழ்ச்சியின் பிறகு, 17 மற்றும் 19-ஆம் நூற்றாண்டுகளுக்கு இடையில் பல சாதிகள் வெள்ளாளர் சமூகத்தில் இணைந்தன, இதனால் வெள்ளாளர் மக்கள் தொகை அதிகரித்தது. இதில் *அகம்படியர்* (அரண்மனை ஊழியர்கள்), ''செட்டியார்'' (வணிகர்கள்), *தனக்காரர்* (யானை கவனிப்பவர்), *[[மடைப்பள்ளியர்]]*  (சமையல்காரர்கள்) மற்றும் *பரதேசிகள்* (மலையாளிகள்) ஆகியவை இதில் அடங்கும். இவர்களை *சின்ன வெள்ளாளன்* என்பதுடன் அசலான வெள்ளாளர்களை *பெரிய வெள்ளாளன்* என்பார்கள். போர்த்துகீசரின் வீழ்ச்சிக்குப் பின்னர், ஒல்லாந்தர் குடியேற்றக்காரர்களால் வெள்ளாளர்களின் ஆதிக்கம் பலப்படுத்தப்பட்டது.

ஒல்லாந்தர் உள்ளூர் சட்டங்களைப் புரிந்து, பின்னர் தேசவழமைச் சட்டம் என குறியிடப்பட்டது, ஆதிக்க சாதியினருக்குச் சொந்த அடிமைகளாக இருப்பதை அனுமதித்தனர். *கோவியர்கள்* வெள்ளாளர்களின் வம்சாவளியினராக தேசவழமை குறிப்பிடுகின்றனர். இரு சமூகங்களுக்கும் இடையிலான திருமணம் மேலும் அசாதாரணமானது அல்ல.

18-ஆம் நூற்றாண்டில் வெள்ளாளர்கள் புகையிலை பயிர்ச்செய்கையை அடைந்தனர். ஆறுமுக நாவலரின் ஆதரவின் கீழ் வெள்ளாளர்கள், சடங்கு வடிவமைப்பு மூலம் ஆதிக்கத்தை அடைந்த சைவ சித்தாந்தத்தைக் கண்டிப்பாக பின்பற்றுபவர்களாக ஆனார்கள். படித்த வெள்ளாளர்கள், ''பொன்னம்பலம்''-''குமாரசுவாமி'' போன்ற குடும்பங்கள், யாழ்ப்பாணம் மற்றும் கொழும்பின் அரசியல் பிரமுகர்களாக இருந்தனர்.

புளொட், தெலொ மற்றும் ஈரோஸ் ஆகியவை வெள்ளாளர் ஆதிக்கம் செலுத்திய அமைப்புகளாக இருந்தன, பின்னர் இந்த அமைப்பின் பல வெள்ளாளர்கள் கரையார் ஆதிக்க தமிழீழ விடுதலைப் புலிகளுடன் இணைந்தனர்.

## இவற்றையும் பார்க்கவும்

* இலங்கை சாதியமைப்பு
* வெள்ளாளர்

## மேற்கோள்கள்

பகுப்பு:யாழ்ப்பாணத்தில் சாதிகள்
பகுப்பு:வேளாளர்
களர் பாலை (நெல்)

**களர் பாலை** (*Kalar palai*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், காஞ்சிபுரம் மாவட்டத்திலுள்ள, “சுக்கன் கொள்ளை” எனும் நாட்டுப்புறப் பகுதியில் பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 1200 - 1300 கிலோ நெல் தானியமும், சுமார் 1300 கிலோ வைக்கோலும், மகசூலாக கிடைப்பதாக கூறப்படுகிறது.

## பருவகாலம்
120 நாட்கள் வயதுடைய குறுகியகால நெற்பயிரான களர் பாலை, “நவரை பட்டம்” எனும் பருவத்தில் பயிரிடப்படுகிறது. மேலும் டிசம்பர் முதல், சனவரி முடிய உள்ள இடையேயான நாட்களில் தொடங்கக்கூடிய இப்பட்டத்தில் தமிழகத்தின் திருவள்ளூர், திருவண்ணாமலை, திண்டுக்கல், திருச்சி, வேலூர், கடலூர், கோயம்புத்தூர், விழுப்புரம், மற்றும் தேனி மதுரை போன்ற மாவட்டங்களிலும் பயிரிடப்படுகிறது.

## வளருகை
காரத்தன்மை உடைய களர் நிலங்களை ஏற்று வளரக்கூடிய இந்நெல் இரகம், வறட்சியையும் தாங்கக்கூடியது. நாற்று நடவு முறைக்கு ஏற்ற இராகமான இது, பூச்சிகள் மற்றும் நோய்களை எதிர்க்கும் திறன் கொண்டதாக கூறப்படுகிறது.

## குறிப்புகள்
* சொரசொரப்பான கடினத்தன்மை வாய்ந்த களர் பாலையின் அரிசி பழுப்பு நிறத்தில் பெரு நயத்துடன் காணப்படுகிறது.
* உவர்ப்பு நிறைந்த, உப்புத்தன்மை வாய்ந்த களர் நிலங்களில் செழித்து வளர்வதால், இந்த நெல் **களர் பாலை** எனப்படுகிறது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* களர் பாலை நெல் படிமங்கள்
* TN farmers adopt to climate change with cultivation of traditional varieties of rice
* களர் பாலை நெற்படிமம்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
குஜ்ரன்வாலா மாவட்டம்

**குஜ்ரன்வாலா மாவட்டம்** (Gujranwala District), பாக்கித்தான் நாட்டின் பஞ்சாப் மாகாணத்தில் உள்ள 36 மாவட்டங்களில் ஒன்றாகும். 34,00,940 மக்கள் தொகையும், 3,622 சதுர கிலோ மீட்டர் பரப்பளவும் கொண்ட இம்மாவட்டத்தின் நிர்வாகத் தலைமையிடம் குஜ்ரன்வாலா  நகரத்தில் அமைந்துள்ளது.
  
## மக்கள் தொகையியல்
3622 சதுர கிலோ மீட்டர் பரப்பளவு கொண்ட குஜ்ரன்வாலா  மாவட்டத்தின், 1998-ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை 34,00,940   ஆகும். அதில் ஆண்கள் 17,70,225 (52.05%) ; பெண்கள்  16,30,685 (47.95%)  ஆக உள்ளனர்.  மக்கள் தொகை வளர்ச்சி (1981 - 98)  2.85%  ஆக உயர்ந்துள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பில் 939 நபர்கள் வீதம் உள்ளணர். பாலின விகிதம்  108.6  ஆண்களுக்கு,  100  பெண்கள் வீதம் உள்ளனர். சராசரி எழுத்தறிவு விகிதம் 56.5% ஆக உள்ளது. ஆண்களின் எழுத்தறிவு 63.60 %  ஆகவும்; பெண்களின் எழுத்தறிவு 48.80 % ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் ஆக உள்ளனர்.

இம்மாவட்டத்தில் பஞ்சாபி மொழியை 97.3% மக்களும்,  உருது மொழியை 1.9% மக்களும்,  மற்றும் பிற மொழிகளை 0.8% மக்களும் பேசுகின்றனர்.

## மாவட்ட நிர்வாகம்
குஜ்ரன்வாலா மாவட்டம் ஐந்து மாவட்டங்களாகப் பிரிக்கப்பட்டுள்ளது.  அவைகள்; குஜ்ரன்வாலா, குஜ்ரன்வாலா சதர், வசீராபாத், கமோங்கி மற்றும் நௌஷெரா வீர்கான் ஆகும்.

### முக்கிய நகரங்கள்
குஜ்ஜரன்வாலா, அரூப், நந்திப்பூர், கியுலா திதர் சிங் நகரம், வசீராபாத் மற்றும் கமோங்கி முதலியன் இம்மாவட்டத்தில் உள்ள முக்கிய நகரங்கள் ஆகும்.

## போக்குவரத்து
பெசாவர் – கராச்சியை இணைக்கும் முக்கிய இருப்புப் பாதை குஜ்ரன்வாலா மாவட்டத்தின்  வழியாக செல்கிறது. சியால்கோட், ஹபீசாபாத், குஜராத் மாவட்டங்கள் தொடருந்து]]கள் மூலம் இணைக்கப்பட்டுள்ளது.

## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
தீக்கோல்

thumb|ஒரு தீக்கோல்
thumb|17-ஆம் நூற்றாண்டின் கள பீரங்கியை, தீக்கோல் கொண்டு பற்றவைத்தல்.
**தீக்கோல்** (ஆங்கிலம்: *linstock*, தச்சு: *lontstok*, "தீக்குச்சி")   என்பது எரியும் மந்தகதி திரியை, ஒரு முனையில் கொண்டிருக்கும், ஓர் கோல் ஆகும். பீரங்கிகளின் ஆரம்பகாலத்தில் அதை பற்றவைக்க தீக்கோல்கள் பயன்பட்டன; பீரங்கியில் இருந்து தள்ளி நின்று சுடுவதற்காக இது வடிவமைக்கப்பட்டது . எரியும் தீச்சுடரை நேரடியாக பீரங்கியின் பின்புறத்தில் உள்ள தொடுதுளையில்  இடுவது ஆபத்தானது.

## வழக்கொழிவு
18-ஆம் நூற்றாண்டுகளில், பீரங்கிகள் தீக்கல் இயக்கத்தில் சுடப்பட்டதால், இந்த கோலின் தேவை இல்லாமல் போனது.

## மேற்கோள்கள்

பகுப்பு:18-ஆம் நூற்றாண்டின் ஆயுதங்கள்
பகுப்பு:பீரங்கி தளவாடங்கள்
செ. காந்திச்செல்வன்

**செ. காந்திச்செல்வன்** (*S. Gandhiselvan*) இந்திய அரசியல்வாதி. இவர் திமுக கட்சியைச் சேர்ந்தவர்.  நாமக்கல் நகராட்சி தலைவராகப் பணியாற்றியுள்ளார். இவர் தலைவராக இருந்த போது தான் நாமக்கல் நகராட்சி ஐஎசுஔ சான்றிதழை பெற்றது.

செல்லப்பன் நாச்சம்மாளுக்கு மகனாகப் பிறந்தவர். இவருக்கு உடன் பிறந்த சகோதரர்கள் உண்டு. இவரின் மனைவி பெயர் வசந்தி. நாமக்கல் அறிஞர் அண்ணா கலைக்கல்லூரியில் இளங்கலைப் பட்டமும் அண்ணாமலை பல்கலைக்கழகத்தில் முதுகலைப் பட்டமும் பெற்றார்.

2001ஆம் ஆண்டு கபிலர்மலை சட்டமன்றத் தொகுதிக்கு போட்டியிட்டுத் தோல்வியுற்றார். 2006ஆம் ஆண்டு திருச்செங்கோடு சட்டமன்றத்துக்குத் போட்டியிட்டு தோல்வியுற்றார். 2009ஆம் ஆண்டு நாமக்கல் மக்களவைத் தொகுதியில் 2009ஆம் ஆண்டு வெற்றி பெற்று ஒன்றிய துணை குடும்ப நலத் துறை அமைச்சராக 2009 முதல் 2013 வரை பணியாற்றியுள்ளார்.அந்த கால கட்டத்தில் இவர் தான் நீட் தேர்வை கொண்டுவந்தார். 2014ஆம் ஆண்டு நாமக்கல் மக்களவைத் தொகுதியில் தோல்வியுற்றார். 15 ஆண்டுகள் நாமக்கல் மாவட்ட திமுக செயலாளராக இருந்தார்.

## மேற்கோள்கள்


பகுப்பு:வாழும் மக்கள்
பகுப்பு:நாடாளுமன்ற தி. மு. க. உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:நாமக்கல் மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
இனம் (பக்கவழி நெறிப்படுத்துதல்)

**இனம்** ()  என்ற சொல் பல துறைகளில் பயன்படுகிறது.

*இனம் (உயிரியல்) - உயிரியல் வகைப்பாட்டில், உள்ள 7 அடிப்படை அலகுகளில் இதுவும் ஒன்று ஆகும். இது பேரினத்துக்கு கீழாக அமைந்துள்ளது. இனத்திற்கு கீழே, துணையினம் என்பதும், அதற்கு கீழே, இறுதிநிலையாக, பல்வகைமையும் அமைந்துள்ளது.
*இனக் குழு
நங்கானா சாகிபு மாவட்டம்

**நங்கானா சாகிபு மாவட்டம்** (Nankana Sahib District) பாகிஸ்தான் நாட்டின் பஞ்சாப் மாகாணத்தின் 36 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நங்கானா சாகிபு நகரம் ஆகும். நங்கானா சாகிபு நகரம் சீக்கியர்களின் குருத்துவார் அமைந்த புனித யாத்திரை தலமாகும். 

நாங்கனா சாகிபு, லாகூரிலிருந்து மேற்கே 55 கிலோ மீட்டர் தொலைவிலும், பைசலாபாத் நகரத்திலிருந்து கிழக்கே 55 கிலோ மீட்டர் தொலைவிலும்  உள்ளது. இம்மாவட்டத்தின் பெரிய வணிக நகரம் ஷாகோட் ஆகும்.

## மாவட்ட நிர்வாகம்
2005-இல் நிறுவப்பட்ட நங்கானா சாகிபு மாவட்டம் நங்கானா சாகிபு, சாங்லா மலை மற்றும் ஷாகோட் எனும் மூன்று வட்டங்களைக் கொண்டுள்ளது. மேலும் 68 ஒன்றியக் குழுக்களும், 478 கிராமங்களையும் கொண்டுள்ளது.  

இம்மாவட்டத்தில் 1058 பள்ளிக் கூடங்களும், 6 கலை மற்றும் அறிவியல் கல்லூரிகளும், 10 காவல் நிலையங்களும், 3 தொடருந்து நிலையங்களும், 13 அஞ்சல் நிலையங்களும், 57 வங்கிக் கிளைகளும் உள்ளது.  

## மக்கள் தொகையியல்
2,720 சதுர கிலோ மீட்டர் பரப்பளவு கொண்ட நங்கானா சாகிபு   மாவட்டத்தின்  மொத்த மக்கள் தொகை 12,42,000 ஆகும். இம்மாவட்டத்தில் இசுலாமியர்கள்  பெரும்பான்மையாகவும், சீக்கியர்கள் சிறுபான்மையின மக்களாகவும் உள்ளனர்.   

இம்மாவட்டத்தில் பஞ்சாபி மொழியை 98.58% மக்களும், உருது மொழியை 0.41% மக்களும், பஞ்சாபியின் குர்முகி வழக்கை 0.1% மக்களும் பேசுகின்றனர்.

## பொருளாதாரம்
வேளாண் பொருளாதாரத்தை நம்பியுள்ள இம்மாவட்டத்தில் நெல், கோதுமை, கரும்பு முக்கிய பயிர்களாகும். மேலும் கொய்யா, எலுமிச்சம் பழம், உருளைக் கிழங்கு, காரட், காலிபிளவர் மற்றும் டர்னிப் பயிரிடப்படுகிறது. 151 சிறு, குறு, நடுத்தர தொழில் நிறுவனங்கள் உள்ளது. 12,636 ஏக்கரில் காடுகளைக் கொண்டுள்ளது. 

## இதனையும் காண்க
* நங்கானா சாகிபு

## மேற்கோள்கள்

பகுப்பு:பாக்கித்தானின் மாவட்டங்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
மந்தகதி திரி

thumb|15-ஆம் நூற்றாண்டின் செர்பியப் படைகள் உபயோகித்த "''ஃபீத்திலாஷா''" மசுகெத்துகள். (''ஃபீத்திலாஷா''=திரியியக்கி)
**மந்தகதி திரி** என்பது, முற்கால திரியியக்க மசுகெத்துகள், மற்றும் பீரங்கிகளைப் பற்றவைக்க மசுகெத்தியர்களும் பீரங்கிவீரர்களும் உபயோகப்படுத்திய மெதுவாக எரியும் ஒரு வகை திரி ஆகும். மந்தகதி திரியானது வெடிமருந்து ஆயுதங்களுக்கு ஏற்றவை, ஏனெனில் வெடிமருந்தை எரியூட்ட பெரிய தீச்சுவாலை ஏதுமின்றி, கனந்துகொண்டிருக்கும் சிறிய நுனியே போதுமானது. 

## வடிவமும் பயன்பாடும்
திரியியக்க துப்பாக்கியின் இயக்கத்தில் இணைக்கப் பட்டிருக்கும் மந்தகதி திரியானது, வழக்கமாக ஏதேனும் நார்ச்செடி அல்லது ஆளி செடியில் இருந்து பெறப்படுபவை. வேதியியல் செயல்முறையால் ஆளிச்செடியை, மெதுவாகவும், தொடர்ச்சியாகவும் நீண்ட நேரத்திற்கு எரியும்படி மாற்றப்படும். தோராயமான எரியும் வீதம், மணிக்கு 1 அடியாக (305 மிமீ) இருக்கும். திரியியக்கிகளில் இந்த மந்தகதி திரியை பயன்படுத்துகையில், திரியின் இரு முனைகளும் பற்றவைகப்படும், எதற்கென்றால் ஒரு முனை அணைந்தால், மற்றொன்று கைக்கொடுக்கும். திரி  ஈர நிலத்தில் படுவதை தவிர்க்க, திரியை மரத்தால் ஆன தீக்கோலில் வைத்து பயன்படுத்தப்படும், 

## மேலும் பார்க்க
* கைபீரங்கி 
* எரியூட்டிக் கிண்ணி
* திரி
* திரி இயக்கம் 
* தீக்கோல் 
* தொடு துளை 

## மேற்கோள்கள்

பகுப்பு:சுடுகலன் கூறுகள்
சாம்பல் தலை மீன்பிடிக் கழுகு

**சாம்பல் தலை மீன்பிடிக் கழுகு** (*Grey-headed fish eagle*) தென்கிழக்காசியா, இந்தியா போன்ற காடுகளில் காணப்படும் இவை உயிர்வேட்டைப் பறவையாகும். பொதுவாக கற்கரையோரங்களில் கானப்படும் இவை மீன்களை அதிகமாகப் பிடித்து உட்கொள்கிறது. இவற்றில் பெரிய பறவைகள் அடர் பழுப்பு நிறத்தில் உடலும், சாம்பல் நிறத்தில் தலையும், கால்பகுதி வெள்ளை நிறத்திலும் காணப்படுகின்றன. இவை பார்ப்பதற்கு சிறிய மீன் கழுகுக்கும் (Lesser fish eagle) மற்றும் பல்லாஸ் மீன் கழுகுகுக்கும் (Pallas's fish eagle) இடைப்பட்ட இறக்கையினால் வித்தியாசத்தைக் கொண்டதாக இருக்கும். இதன் குஞ்சுகள் உடலில் கோடுகளுடன் வெளிர் நிறத்தில் காணப்படுகின்றன. இவை மீன்களை வேட்டையாட நீர்நிலைகளில் காணப்படுவதால் இலங்கை நாட்டில இதனை குளக் கழுகு என்று அழைக்கிறார்கள்.
இதற்கான ஆங்கில பெயரான இக்த்ஸெதுச் (Ichthyaetus) என்பதில் முதல் பாதி இக்துஸ் என்பது கிரேக்க மொழியில் மீன் என்ற சொல்லைக் குறிப்பதாகும். இந்தியாவில் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் இவை காணப்படுகின்றன. 

தற்போதைய நிலையி9ல் இவற்றின் வாழ்விட அழிப்பு, காட்டுகள் அழிப்பு, மீன்பிடிப்பு, துன்புறுத்தல், போன்ற பல காரணங்களால் இவை அழிவும் தருவாயில் உள்ளது. ref name=Ferguson /> Tingay et al.  
## குறிப்புகள்

பகுப்பு:கழுகுகள்
பகுப்பு:இந்தியப் பறவைகள்
பகுப்பு:தெற்காசியப் பறவைகள்
சிறிய மீன் கழுகு

**சிறிய மீன் கழுகு** (*Lesser fish eagle*) இந்தியத் துணைக்கண்டம் காடுகளில் காணப்படும் உயிர்வேட்டைப் பறவையாகும். குளம், ஏரி போன்ற நீர்நிலைகளின் ஓரங்களில் காணப்படும் இவை மீன்களை அதிகமாகப் பிடித்து உட்கொள்கின்றன. இமயமலை, தென்கிழக்காசியா, இந்தியாவின் மாநிலங்களான குசராத்து, தமிழ்நாட்டுப்பகுதியான காவிரியின் வடிநிலம், மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகள் போன்ற இடங்களில் காணப்படுகின்றன. 

## குறிப்புகள்

பகுப்பு:கழுகுகள்
பகுப்பு:இந்தியப் பறவைகள்
பல்வகைமை

**பல்வகைமை** (Diversity)என்ற தலைப்பில் உள்ள  கட்டுரைகள்:
*உயிரியற் பல்வகைமை
*மரபியற் பல்வகைமை
வேளுக்குடி கிருஷ்ணன்

**வேளுக்குடி கிருஷ்ணன்** (Velukkudi Krishnan) (பிறப்பு: 1963),  **உ. வே. வேளுக்குடி கிருஷ்ணன் சுவாமி** என்றும் அழைக்கப்படும்  கிருஷ்ணன் இந்து சமயத்தின் ஸ்ரீவைஷ்ண சம்பிரதாயத்தின் அறிஞர் ஆவார். வேளுக்குடி கிருஷ்ணன் நாலாயிர திவ்விய பிரபந்தம், இராமாயணம், மகாபாரதம், பாகவதம், வைணவ புராணங்கள், பகவத் கீதை, ஸ்ரீபாஷ்யம், உபநிடதங்கள் குறித்து பொது இடங்களிலும், பொதிகை போன்ற தொலைக்காட்சிகளிலும்   ஆன்மிக சொற்பொழிவுகள் ஆற்றிவருபவர்.
மக்களிடம் இந்து சமய ஆன்மிக விழிப்புணர்வை ஏற்படுத்தும் நோக்கில் **கின்சித்கரம்** எனும் அறக்கட்டளையை நிறுவியுள்ளார்.

இவரின் தந்தை  *வேளுக்குடி வரதாச்சாரியார்*  புகழ்பெற்ற வேத விற்பன்னர் ஆவார். வேளுக்குடி கிருஷ்ணன் தொழில் முறையில் பட்டயக் கணக்கர் (Chartered Accountant) ஆவார். தமது 28-ஆம் அகவையின் போது  1991-இல் வரதாச்சாரியார் மறைவிற்குப் பின், வேளுக்குடி கிருஷ்ணன் ஆன்மிகச் சொற்பொழிவுகளை ஆற்றத் துவங்கினார். தமது ஆன்மிக வாழ்க்கைக்கு பட்டயக் கணக்கர் தொழில் இடையூறாக இருந்ததால், 1996-இல் பட்டயக் கணக்கர் தொழிலைக் கைவிட்டார்.

ஐக்கிய அமெரிக்க நாடு போன்ற வெளி நாடுகளிலும் வேளுக்குடி கிருஷ்ணன் தமிழ், சமசுகிருதம், தெலுங்கு, இந்தி மற்றும் ஆங்கில மொழிகளில் ஆன்மிகச் சொற்பொழிவுகளை ஆற்றிவருகிறார். தற்போது திருவரங்கத்தில் வாழ்ந்து வருகிறார்.

வேளுக்குடி கிருஷ்ணன்  *கண்ணன் நாமம் சொல்லும்*   போன்ற பல ஆன்மீக நூல்களை இயற்றியுள்ளார்.

## மேற்கோள்கள்




## வெளி இணைப்புகள்
* வேளுக்குடி கிருஷ்ணனின் அறக்கட்டளை
*  வேளுக்குடி கிருஷ்ணன் விரிவுரை

பகுப்பு:வாழும் மக்கள்
பகுப்பு:1963 பிறப்புகள்
பகுப்பு:இந்து சமயப் பெரியார்கள்
பகுப்பு:வைணவ அடியார்கள்
பகுப்பு:தென்கலை வைணவம்
பகுப்பு:தமிழ்ப் பேச்சாளர்கள்
பகுப்பு:தமிழ் ஆன்மிக எழுத்தாளர்கள்
பகுப்பு:இந்து சமயப் பேச்சாளர்கள்
அகான்தசுப் பால்கனியசு

**அகான்தசுப் பால்கனியசு** (தாவரப் பாகுபாடு : *Acanthus balcanicus* ) என்பது அகான்தசுத் தாவரப்பேரினத்தில் இருக்கும் ஒரு தாவர இனமாகும்.  தாவர வகைப்பாட்டியில் படி முண்மூலிகைக் குடும்பம் என்பதுள் அமைகிறது.  வெப்ப மண்டலங்களிலும், மிதவெப்ப மண்டலங்களிலும் அமைந்துள்ள, நடுநிலக் கடல் வடிநிலங்கள் முதல்  ஆசியா வரை  இவை காணப்படுகின்றன.  இதன் தாவரங்கள், பல்வகைமைகளுடையத்(diversity) தாவரங்களாக அமைந்துள்ளன.  கிரேக்கச் சொல்லான , *akanthos* என்பது முள், பூ என்பதைக் குறிக்கிறது. மேலும், இத்தாவரங்களின் வடிவம்,  கொறிந்திய ஒழுங்கு  என்ற பழங்கட்டிடக்கலையை ஒத்து இருப்பதாலும், இப்பெயரைப் பெற்றது.

## மேற்கோள்கள்

## இவற்றையும் பார்க்கவும்
*மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

பகுப்பு:அகான்தசு பேரினம்
பகுப்பு:தாவரவியல் பெயருடையக் கட்டுரைகள்
ஹேமகுண்டம்

**ஹேமகுண்டம்** *(Hemkund Sahib, Hemkunt)*, சீக்கிய வழிபாட்டுத் தலமாகும். இது இந்திய மாநிலமான உத்தராகண்டில் உள்ள சமோலி மாவட்டத்தில் அமைந்துள்ளது. இதை  *[[குருத்துவார்]] ஸ்ரீ ஹேம்குண்ட் சாகிப்* என்று அழைக்கின்றனர். இது பத்தாவது சீக்கிய குருவான குரு கோவிந்த் சிங்கை வழிபடும் இடமாகும். இவர் இயற்றிய தசம் கிரந்த் என்ற நூலிலும் இந்த இடத்தைப் பற்றிய குறிப்பு உள்ளது. இந்த இடத்தில் பனிப்படர்ந்த ஏரியும், இதைச் சுற்றி ஏழு மலைக்குன்றுகளும் அமைந்துள்ளது. இந்த வழிபாட்டுத் தலம் இமயமலையில், 4632 மீட்டர் உயரத்தில் அமைந்துள்ளது.இது ஜோஷி மடத்திலிருந்து  36 கிலோ மீட்டர் தொலைவில் உள்ளது.

## சொற்பொருள்
ஹேம்குண்ட் என்ற சொல்,  ஹேம, குண்ட ஆகிய சமசுகிருதச் சொற்களால் ஆனது. ஹேம என்ற சொல்லுக்கு பனி என்றும், குண்ட என்ற சொல்லுக்கு பாத்திரம் என்றும் பொருள்.  *தசம் கிரந்த்*  என்ற நூல், இவ்விடத்தில் குரு நாட்டு மன்னர் பாண்டு யோகக் கலை பயின்றதாக குறிப்பிடுகிறது.

## போக்குவரத்து
தில்லியில் இருந்து வருவோர், அரித்துவார் வரை தொடர்வண்டியில் வந்து, பின்னர் அங்கிருந்து ரிசிகேசு வழியாக கோவிந்த்கட் என்ற இடைத்தை பேருந்து மூலமாக வந்தடையலாம்.

## படங்கள்

Image:Hemkunt-002.jpg|ஹேம்குண்ட் குருத்வாரா
Image:Hemkunt-006.jpg|ஹேம்குண்ட் குருத்வாராசாகிப்

File:Brahmkamal.jpg|பிரம்மக் கமலம் பூ



## சான்றுகள்

* *Gurdwara in the Himalayas: Sri Hemkunt Sahib*, by Suparna Rajguru, M. S. Siali. Published by Hemkunt, 2001. .

## வெளி இணைப்புகள்

*  ஹேமகுண்டத்தைப் பற்றி 

பகுப்பு:சீக்கியம்
பகுப்பு:சமோலி மாவட்டம்
பகுப்பு:உத்தராகண்ட மாநில ஊர்களும் நகரங்களும்
கூம்வாளை (நெல்)

**கூம்வாளை** அல்லது **கூம்வாழை**(*Koomvalai*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், காஞ்சிபுரம் மாவட்டத்திலுள்ள, “சுக்கன் கொள்ளை” எனும் நாட்டுப்புறப் பகுதியில் பிரதானமாக விளையக்கூடிய இந்நெல் வகை, ஒரு ஏக்கருக்கு சுமார் 1300 கிலோ நெல் தானியமும், சுமார் 1800 கிலோ வைக்கோலும், மகசூலாக கிடைப்பதாகக் கூறப்படுகிறது.

## பருவகாலம்
மத்திய, மற்றும் நீண்டக்கால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான சம்பா பட்டம் எனும் இப்பருவத்தில், 128 - 130 நாள் வயதுடைய கூம்வாளை நெற்பயிர் பயிரிடப்படுகிறது. மேலும் ஆகத்து, மற்றும் செப்டம்பர் மாதங்களில் தொடங்கக்கூடிய சம்பா பட்டத்தில் தமிழ்நாட்டின் அனைத்து மாவட்டங்களிலும், சாகுபடி செய்ய ஏற்றப் பருவமாக விளங்குகிறது.

## வளருகை
நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி விளைவிக்கப்படும் இந்த நெற்பயிர்கள், 4½ - 5 அடிகள் உயரம் வரை வளரக்கூடியது. மணல் கலந்த மணற்பாங்கு, மற்றும் நீர் சூழ்ந்த நிலப் பகுதிகள் ஆகியவற்றிற்கு மிகவும் ஏற்ற இரகமாகும்.

## குறிப்புகள்
* கூம்வாளையின் அரிசி பழுப்பு நிறத்தில் பெரு நயத்துடன் (தடித்து) காணப்படுகிறது.
* கூம்வாளையின் நீண்ட வைக்கோலை பொதுவாக கூரை வேய்தலுக்குப் பயன்படுத்தப்படுகிறது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* கூம்வாளை நெல் படிமங்கள்
* கூம்வாளையின் நெற்படிமம்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
ரகீம் யார்கான் மாவட்டம்

**ரகீம் யார்கான் மாவட்டம்** (Rahim Yar Khan District) பாகிஸ்தான் நாட்டின் பஞ்சாப் மாநிலத்தின் 36 மாவட்டங்களில் ஒன்றாகும். இம்மாவட்டத் தலைமையிடம்  *ரகீம் யார்கான்*  நகரம் ஆகும். 
இம்மாவட்டம் சிந்து ஆற்றின் கிழக்குக் கரையில் அமைந்துள்ளது.

## புவியியல் & தட்ப வெப்பம்
ரகீம் யார்கான் மாவட்டத்தின் வடக்கில் முசாப்பர்கர் மாவட்டமும், கிழக்கில் பகவல்பூர் மாவட்டமும் மற்றும் சிந்து மாகாணத்தின் கோட்கி மாவட்டமும், மேற்கில் ராஜன்பூர் மாவட்டமும் எல்லைகளாக உள்ளது.

இம்மாவட்டத்தின் புவியியல் சிந்து ஆற்றுப் பகுதிகள், கால்வாய் பாசானப் பகுதிகள் மற்றும் சோலிஸ்தான் பாலைவனப் பகுதிகள் என  மூன்றாகப் பிரிக்கப்படுகிறது.

இம்மாவட்டத்தின் தட்ப வெப்பம், கோடைக்காலம் ஏப்ரல் முதல் அக்டோபர் வரையும், குளிர்காலம் நவம்பர் முதல் மார்ச் வரையும் காணப்படுகிறது. கோடைக்காலத்தில் இம்மாவட்டத்தில்  அடிக்கடி புழுதிப் புயல்கள்  எழுகிறது. 

## மாவட்ட நிர்வாகம்
11,880 சதுர கிலோ மீட்டர் பரப்புள்ள இம்மாவட்டத்தை கான்பூர் வட்டம், லியாகத்பூர் வட்டம், ரகீம் யார்கான் வட்டம் மற்றும் சாதிக்காபாத் என நான்கு வட்டங்களாகப் பிரிக்கப்பட்டுள்ளது. 
மேலும் இம்மாவட்டம் மூன்று நகராட்சிகளையும், ஐந்து பேரூராட்சிகளையும், 121 ஒன்றியக் குழுக்களையும், 1504 வருவாய் கிராமங்களையும்  கொண்டுள்ளது.

## வேளாண்மை & பொருளாதாரம்
இம்மாவட்டத்தில் பருத்தி, கரும்பு, கோதுமை முக்கியப் பயிர்களாகும். இங்கு மாம்பழம் மற்றும் எலுமிச்சம் பழத்தோட்டங்கள் அதிகம் உள்ளது.

நெசவாலைகள், பருத்தி ஆலைகள், கரும்பாலைகள், உணவு எண்ணெய், சோப்பு, புண்ணாக்கு, வேளாண் கருவிகள், மட்பாண்டத் தொழில்கள் உள்ளது.

## மக்கள் தொகையியல்
11,880சதுர கிலோ மீட்டர் பரப்பளவு கொண்ட ரகீம் யார்கான்   மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி மொத்த மக்கள் தொகை   31,41,053 ஆகும். அதில் ஆண்கள் 1636864 (52.11%); பெண்கள் 1504189 ( 47.89 %) ஆக உள்ளனர். மக்கள் தொகை வளர்ச்சி (1988 –1998 )   ஆக 3.19%உயர்ந்துள்ளது. மக்கள் தொகை அடர்த்தி ஒரு சதுர கிலோ மீடடர் பரப்பில்  264.4  நபர்கள் வீதம் உள்ளணர். பாலின விகிதம் 100 ஆண்களுக்கு, 108.8 பெண்கள் வீதம் உள்ளனர். சராசரி எழுத்தறிவு  33.1%  ஆக உள்ளது. ஆண்களின் எழுத்தறிவு 43.40 %  ஆகவும்; பெண்களின் எழுத்தறிவு 21.82%  ஆகவும் உள்ளது.  
இம்மாவட்டத்தில் பஞ்சாபி, சிந்தி, பலூச்சி, சராய்கி மொழிகள் பேசப்படுகிறது. 

## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
துருவங்கள் பதினாறு

**துருவங்கள் பதினாறு** (அல்லது **D-16**) கார்த்திக் நரேன் எழுதி இயக்கிய இந்தியத் தமிழ் கிரைம் திரில்லர் படமாகும். 2016 ஆம் ஆண்டில் வெளியான இத்திரைப்படத்தில் முன்னணி பாத்திரத்தில் ரகுமான் நடித்துள்ளார். ரகுமான் தவிர இத்திரைப்படத்தில் நடித்துள்ள ஏனைய நடிகர்கள் அனைவரும் புதுமுகங்களாக இருப்பினும் இத்திரைப்படம் ஒரு வெற்றிப்படமாக அமைந்தது.

## மேற்கோள்கள்

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
ஒசூர் அரசு மருத்துவமனை

**ஓசூர் அரசு மருத்துவமனை** என்பது கிருட்டிணகிரி மாவட்டம் ஓசூரில் தேன்கனிக்கோட்டை சாலையில் உள்ள ஒரு அரசு மருத்துவமனையாகும். இந்த மருத்துவமனை 1874 இல் துவக்கப்பட்டது. இது தமிழ்நாடு, கர்நாடகம், ஆந்திரம் ஆகிய மாநிலங்களின் எல்லையில் அமைந்துள்ளது. இதனால் இங்கு நாள்தோரும் நூற்றுக்கணக்கான நோயாளிகளும், விபத்தில் காயமுற்றவர்களும் சிகிச்சைக்காக வருகின்றனர். நோயாளிகளின் வசதியைக் கருத்தில் கொண்டு 200 படுக்கைகள் கொண்ட மருத்துவமனையாக இது தரம் உயர்த்தப்பட்டுள்ளது. தமிழ் நாட்டிலேயே வட்ட அளவில் 200 படுக்கைகள் கொண்ட அரசு மருத்தவமனை இது ஒன்றுதான். இந்த மருத்துவமனையில் சித்த மருத்துவப்பிரிவு, அவசர சிகிச்சைப் பிரிவு போன்றவை செயல்படுகின்றன. இந்த மருத்தவமனை தூய்மை இந்தியா திட்டத்தில் மாநில அளவில் தூய்மைய்யான மருத்துவமனை மற்றும் சிறப்பான சேவை அளிக்கும் மருத்துவமனைகளில் வட்ட அளவில் செயல்படும் மருத்துவமனைகளில் சிறந்த மருத்துவமனையாக 2017ஆம் ஆண்டு தமிழக அளவில் தேர்வு பெற்று விருது வழங்கப்பட்டுள்ளது.
## மேற்கோள்கள்

பகுப்பு:தமிழ்நாட்டு மருத்துவமனைகள்
பகுப்பு:ஒசூர்
சபாவித்து வம்சம்

**சபாவித்து வம்சம்** (Safavid dynasty)  நவீன  ஈரானை 1501 முதல் 1736 முடிய ஆண்ட சியா இசுலாம் பன்னிருவர் பிரிவைச் சார்ந்த  அரச வம்சமாகும். 

சபாவித்து பேரரசு போர்க்களங்களில் வெடி மருந்துகளை பயன்படுத்தியதால், இதனை வெடிமருந்து பேரரசு என்றும் அழைப்பர். 

சபாவித்து வம்சத்தின் ஆட்சி  இரானிய அஜர்பைசான் பிரதேசத்தின் ஆர்டபில் நகரத்தில் முதலாம் ஷா இசுமாயில் (1501–24) என்பவரால் நிறுவப்பட்டது. 

சபாவித்து வம்சத்தினர், இசுலாமிய சூபி - குர்திஷ் கலப்பினத்தவர் ஆவார்.  சபாவித்து வம்சத்தினர்  அசர்பைஜானியர்களுடனும்,  ஜார்ஜியா நாட்டு மக்களுடனும் திருமண உறவு கொண்டிருந்தனர்.  

சபாவித்து வம்சத்தினர்  1501  முதல் 1722  முடிய தற்கால ஈரான், ஈராக், அசர்பைஜான், பாகாரேயின், ஆர்மீனியா, ஜார்ஜியா, குவைத், சிரியா, துருக்கியின் சில பகுதிகள், வடக்கு காகசஸ், உஸ்பெகிஸ்தான்,  ஆப்கானித்தான்,  பாகிஸ்தான், துருக்மெனிஸ்தான் பகுதிகளை ஆண்டனர். 

1736-இல் சபாவித்து பேரரசு சிதறுண்டாலும், ஈரானை சியா இசுலாம் பிரிவுக்கு மாற்றியதுடன், அனதோலியா, காக்கேசியா மற்றும் ஈராக்கிலும் சியா இசுலாம் பரவியது.

## சபாவித்து வம்ச ஆட்சியாளர்கள்

* முதலாம் இஸ்மாயில் 1501&ndash;1524
* முதலாம் தமாஸ்ப்  1524&ndash;1576
* இரண்டாம் இஸ்மாயில்  1576&ndash;1578
* முகம்மது கொடபண்டா 1578&ndash;1587
* முதலாம் அப்பாஸ் 1587&ndash;1629
* சஃபி 1629&ndash;1642
* இரண்டாம் சஃபி  1642&ndash;1666
* முதலாம் சுலைமான் 1666&ndash;1694
* சுல்தான் முதலாம் உசைன்  1694&ndash;1722
* இரண்டாம் தமாஸ்ப்  1722&ndash;1732
* மூன்றாம் அப்பாஸ்  1732&ndash;1736

## இதனையும் காண்க
* அகாமனிசியப் பேரரசு  - கிமு 550 – கிமு 330
* பார்த்தியப் பேரரசு - கி மு 247 – கி பி 224
* செலூக்கியப் பேரரசு - கி.மு. 312 – கி.மு. 63
* சாசானியப் பேரரசு - கிபி  224 – 651
* உதுமானியப் பேரரசு - கிபி 1299 – 1500
* அப்சரித்து வம்சம் - கிபி - 1736 - 1796 
* குவாஜர் வம்சம் - கிபி 1796–1925
* பகலவி வம்சம் -  கிபி 1925 – 1979

## மேற்கோள்கள்

## வெளி இணைப்புகள்

*History of the Safavids on Iran Chamber
*"Safavid dynasty", *Encyclopædia Iranica* by Rudi Matthee
* The History Files: Rulers of Persia
*BBC History of Religion
*Iranian culture and history site 
*"Georgians in the Safavid administration", *Encyclopædia Iranica*
*Artistic and cultural history of the Safavids from the Metropolitan Museum of Art
*History of Safavid art
*A Study of the Migration of Shi'i Works from Arab Regions to Iran at the Early Safavid Era. 
*Why is Safavid history important? (Iran Chamber Society)
*Historiography During the Safawid Era 
*"IRAN ix. RELIGIONS IN IRAN (2) Islam in Iran (2.3) Shiʿism in Iran Since the Safavids: Safavid Period", *Encyclopædia Iranica* by Hamid Algar

பகுப்பு:ஈரான்
பகுப்பு:முன்னாள் பேரரசுகள்
பகுப்பு:ஆசியாவின் முன்னாள் முடியாட்சிகள்
பகுப்பு:ஈரானின் வரலாறு
பண்டா சிங் பகதூர்

**பந்தா சிங் பகதூர்** அல்லது **பண்டா பகதூர்** (; ) தில்லியின் சீக்கிய கால்சா இராணுவத்தின் தலைவராக  27 அக்டோபர்  1670 – 9  சூன்  1716 முடிய பணியாற்றியவர்.

பண்டா சிங் பகதூர் 15 வயதில் துறவறம் மேற்கொண்டு மாதோ தாஸ் எனும் பெயரில் மகாராட்டிர மாநிலம் கோதாவரி ஆற்றின் கரையில் உள்ள நாந்தேட்டில் ஒரு மடத்தை நிறுவினார். செப்டம்பர் 1708-இல் இவரது மடத்திற்கு வருகை புரிந்த குரு கோவிந்த் சிங்கின் சீடராகி சீக்கிய சமயம் தழுவினார். கோவிந்த் சிங் இவரது பெயரை பண்டா சிங் பகதூர் என புதிய பெயர் சூட்டி வாழ்த்து கூறினார்.

குரு கோவிந்த் சிங் அறிவுரைப் படி, ஆயுதம் தாங்கிய சீக்கிய கால்சா இராணுவத்தின் படைத்தலைவரான பண்டா பகதூர் சிங் முதலில் முகலாயப் பேரரசின் பஞ்சாப் மாகாணத்தின் தலைநகரான சமானா நகரை நவம்பர் 1709-இல் தாக்கி கைப்பற்றினார். பஞ்சாப் பகுதியில் தனது அதிகாரத்தை தக்க வைத்துக் கொண்ட பண்டா பகதூர் சிங், பஞ்சாபில் ஜமீந்தாரி நிலவுடமை முறையை நீக்கினார். வேளாண் நிலங்களை உழுபவர்களுக்கே உரிமை என அறிவித்தார்.

7 டிசம்பர் 1715-இல் குர்தாஸ் நங்கல் கோட்டையில் இருந்த பண்டா பகதூர் சிங்கையும் 780 சீக்கிய வீரர்களையும்  முகலாயப் படைகள் கைது செய்தனர். பண்டா பகதூர் சிங்கை இரும்புக் கூண்டில் அடைத்து சித்ரவதை செய்து தில்லி கொண்டு செல்லப்பட்டார். தில்லியில் வைத்து பண்டா பகதூர் சிங்கையும், அவருடன் இருந்த சீக்கிய வீரர்களையும் முகலாயப் படைகள் சித்ரவதை செய்தனர். 
பண்டா சிங் பகதூரையும், அவருடன் இருந்த சீக்கியப் போர்வீரர்களையும் செங்கோட்டைக்கு அழைத்துச் செல்லப்பட்டு இசுலாமிய சமயத்திற்கு மாற கட்டாயப் படுத்தப்பட்டனர். முகலாயப் பேரரசின் இக்கோரிக்கையை ஏற்காத பண்டா பகதூர் சிங்கையும், அவருடன் இருந்த 700 சீக்கிய வீரர்களையும் சித்திரவதை செய்து, தலைகளை துண்டித்து படுகொலை செய்யப்பட்டனர்.

## பண்டா பகதூர் கண்ட போர்க் களங்கள்

* சோன்பட் போர்  
* சமானா போர் 
* சாப்பர் சிறீ போர்
* சதௌரா போர்
* லோக்கர் போர் 
* ஜம்மு போர்  
* சதௌரா போர்
* ராகோன் போர்  (1710)
* ஜலாலாபாத் போர்  (1710)
* குர்தாஸ் நங்கல் போர் 
* சர்ஹிந்த் போர்

## பண்டா பகதூரின் போர் நினைவிடங்கள்

  
பண்டா சிங் பகதூர்  முகலாயப் படைகளுக்கு எதிராக நடத்திய சாப்பர் சிறீ போர் நினைவாக  எண்கோண வடவத்தில் அமைந்த  *பதே புர்ஜ்*  போர் நினைவிடம் 328 அடி உயரம் கொண்டது. இதன் உயரத்தில் அமைந்த குவிமாடம்  எஃக்கினால் செய்யப்பட்டதாகும்.

## மேற்கோள்கள்

## வெளி இணைப்புகள்
*Banda Singh Bahadur (1670 - 1716) 
*Baba Banda Singh Bahadur : Life Story

பகுப்பு:1716 இறப்புகள்
பகுப்பு:1670 பிறப்புகள்
பகுப்பு:சீக்கியர்கள்
வணக்கமுறை

**வணக்கமுறை**  அல்லது **வணக்கச்செயல்** (Salute)  என்பது வணக்கம் அல்லது மரியாதை தெரிவிக்கும் சைகையாகும். துவக்க காலத்தில் இராணுவத்தில் ஆயுத அசைப்பு அல்லது கொடியசைப்பு மூலம் வணக்க முறைகள் கடைபிடிக்கப்பட்டது.  பின்னர் சமூகம் மற்றும் நிறுவனங்களிலும் இவ்வணக்க முறைகள் பல வழிகளில் கடைபிடிக்கப்பட்டு வருகிறது. ஆயுத அசைப்பு அல்லது கொடியசைப்பு மூலம் தெரிவித்து வந்த வணக்க முறைகள், பின்னர் மாற்றப்பட்டு, கைகளை உயர்த்தி வணக்கம் தெரிவிக்கும் முறைகள் கடைபிடிக்கப்பட்டு வருகிறது. 

## இராணுவத்தில் வணக்க முறைகள்
தரைப்படையினர் நிமிர்ந்து நின்று வலது கையை உயர்த்தி, உள்ளங்கை வெளிப்புறமாக காட்டி, வலதுபக்க நெற்றியில் வைத்து உயர் இராணுவ அதிகாரிகளுக்கு வணக்கம் செலுத்தும் முறை பொதுவாக உள்ளது.   சில நாடுகளின் இராணுவத்தில் சில மாற்றங்களுடன் வணக்க முறை செலுத்துகிறது.

கடற்படை வீரர்கள் மட்டும், தங்களது வலது  உள்ளங்கையை நெற்றிக்கிடையாக வைத்து  உயர் அதிகாரிகளுக்கு வணக்கம் கூறும் முறையை கொண்டுள்ளனர்.

இராணுவத்தில் கால நேரத்திற்கு பல வகைகளில் வணக்கம் செலுத்தப்படுகிறது. கை சைகளாலும், துப்பாக்கி அல்லது பீரங்கிகளால் சுட்டும், கொடிகளை உயர்த்திப் பிடித்தும், தலையில் அணிந்துள்ள தொப்பிகளை கழற்றி தலை குனிவதன் மூலமும் மற்றும் பிற வகைகளிலும் வணக்கம் அல்லது மரியாதை செலுத்தப்படுகிறது.

## சாரணர் இயக்கத்தில்
 
சாரணர் இயக்கத்தில் வலது கையை உயர்த்தி உள்ளங்கையை நெற்றியில் வெளிப்புறமாக வைத்து, இடது கையால், உயர் அதிகாரியின் இடது கையை குலுக்குவதன் மூலம் வணக்கச் செயலை வெளிப்படுத்துகின்றனர்.
   
## தோற்றம்
மேற்கத்திய இராணுவக் குறிப்புகளின் படி, மேற்கத்திய நாட்டுப் போர் வீரர்கள் (knights) ஒருவருக்கொருவர் வாழ்த்து கூறும் போது, தங்களது தலைக்கவசங்களை கழற்றி வணக்கம் தெரிவித்தனர்.  
1745-ஆம் ஆண்டின் பிரித்தானியாவின் இராணுவக் கட்டளை நூலில் போர் வீரர்கள் மற்றும் பிற அதிகாரிகள் தங்களது தொப்பிகளை கழற்றி, குனிந்து  தங்களது உயர் இராணுவ அதிகாரிகளுக்கு வணக்கம் செலுத்தும் முறைகள் குறித்து விளக்கப்பட்டுள்ளது.

## மேற்கோள்கள்

* Leonard Wong, Douglas C. Lovelace, Jr.: ''Knowing when to Salute'', Strategic Studies Institute of the US Army War College, July 2007

*
குயிலி

**குயிலி** என்பது:

* குயிலி (கதாபாத்திரம்) 
* குயிலி (நடிகை)
* குயிலி ராஜேஸ்வரி

பகுப்பு:பெண் தமிழ்ப் பெயர்கள்
நாலுகெட்டு வீடு

**நாலுகெட்டு வீடு**  () என்பது கேரளத்தில் உள்ள மரபுவழி வீடுகளாகும். இத்தகைய வீடுகளை கேரளத்தின்  திருச்சூர், ஆலப்புழா, தலசேரி போன்ற இடங்களில் மிகுதியாக பார்க்கலாம். தாய்வழிச் சமூகத்தில் பல தலைமுறைகளாக கூட்டுக் குடும்பமாக வாழ்ந்தவர்களின் பாரம்பரிய வீடாகும். நாலுகெட்டு வீடு, நான்குபுறமும் சதுர வடிவில் கட்டப்பட்டு நடுவில் வானவெளியான முற்றம் கொண்டு நான்கு அறைகள் கொண்ட செவ்வக வடிவ வீடாகும். நடுமுற்றத்தில் வேலைப்பாடுகள் கொண்ட நான்கு மரத் தூண்களால் அழகாக வடிவமைக்கப்பட்டிருக்கும். அதன் நடுவில் துளசி மாடம் இருக்கும். வீட்டின் உள்கட்டமைப்பு பாரம்பரியம் மாறாமல் பிரம்மாண்டமாய் அமைந்திருப்பது வீட்டின் சிறப்பு ஆகும். முன்பகுதியில் விருந்தினர்கள் அமர்வதற்காக மரப் பலகையால் ஆன இருக்கை வடிவமைக்கப்பட்டிருக்கும். இந்த வீட்டிற்கு நான்கு புறமும் வாசல் அமைப்பதும் உண்டு. இந்த நான்கு சதுர பகுதிகளும் வடக்கினி, தெக்கினி, கிழக்கினி, படிஞ்ஞாற்றினி (மேற்குத் தொகுதி) என அழைக்கப்படுகின்றன. நாலுகெட்டு வீட்டின் வடகிழக்கு மூலையில் பூசை அறை அமைக்கப்பட்டிருக்கும். பூசை அறையில் சிலைகள் கிழக்கு நோக்கி வைக்கப்பட்டிருக்கும். இவ்வகை வீடுகள் பெரியக் கூட்டுக் குடும்பங்களுக்காக மருமக்கதாய முறையில் ஒரே கூரையின் கீழ் குடும்ப உறுப்பினர்கள் வாழப் பாரம்பரியமாக கட்டப்பட்டவை. வீட்டைச் சுற்றி வராந்தா இருக்கும். இந்த வராந்தா முழுவதையும் வளைவான மரப்பகுதி கொண்டு அழகாக்கப்பட்டிருக்கும். இதை ‘சாருபடி’ என அழைக்கிறார்கள். இவ்வாறான சாருபடி மரவேலைப்பாடு வீட்டை சுற்றியிருக்கும். வீட்டு உறுப்பினர்கள் பயன்படுத்துவதற்காக ஒரு குளம் இந்த வீட்டுக்கு அருகிலேயே இருக்கும். இந்தக் குளத்துக்கு போவதற்கான பாதை இந்தச் சுற்று வராந்தாவிலிருந்து பிரிந்துசெல்லும்.

இந்த வீடுகளைக் கட்டுவதில் *தச்சு சாஸ்திரமும்* பாரம்பரிய வாஸ்து முறையும் செல்வாக்கு செலுத்துகின்றன. இந்தப் பாரம்பரிய அறிவு வளர்ந்து பாரம்பரியக் கட்டடக் கலையில் நான்கு கிளைகளாக உருவாயின. இந்த நான்கு கிளைகள் தந்திரசமுச்சயா, வாஸ்துவித்யா, மனுஷ்யாலயா-சந்திரிகா, சில்பரத்னா என்ற பெயர்களின் கீழ் அறியப்படுகிறன.

இந்த வீடுகளின் அமைப்பு எளியதாகவும், மிகுதியான எண்ணிக்கையில் வாழும் கூட்டுக் குடும்பத்தினருக்கு இடமளிக்கும் வகையில் உள்ளவை ஆகும். இதே அமைப்பைக் கொண்டு குடும்பத்தின் தேவைக்கேற்ப *எட்டுகெட்டு* (எட்டு கூடங்களுடனும் இரண்டு முற்றங்களுடனும்), *பதினாறுகெட்டு* (பதினாறு கூடங்களும் நான்கு முற்றங்களுடனும்) என கட்டப்பட்டவை உண்டு. இந்த வகை வீடுகளில் சில வீடுகள் ஒவ்வொரு பகுதியும் சூரிய ஒளியைப் பெறும்வகையில் நன்கு திட்டமிட்டு கட்டப்பட்டுள்ளன. இவை சிறந்த காற்றோட்டமுடையவை, கோடைக் காலத்தில் வீட்டினுள் குறைந்த வெப்ப நிலையே இருக்கும்.

## மேற்கோள்கள்

## வெளி இணைப்புகள்

* Naalukettu: A Magnificent Tradition of Domestic Architecture 
* Naalukettu: A Visual Representation Of The Architecture
* Kerala Nalukettu house plans

பகுப்பு:வீட்டு வகைகள்
பகுப்பு:கேரளப் பண்பாடு
பகுப்பு:கேரளக் கலைகள்
நியூ செஞ்சுரி புத்தக நிறுவனம்

** நியூ செஞ்சுரி புத்தக நிறுவனம்** என்பது 60 ஆண்டுகளுக்கு முன் துவக்கப்பட்ட ஒரு தமிழ் பதிப்பக நிறுவனமாகும். இது சென்னையில் தொடங்கப்பட்ட ஒரு தமிழ் புத்தகப் பதிப்பு நிறுவனம் ஆகும். இது தன் 18 கிளைகள் மூலமாக நூல்களை விற்பனை செய்துவருகிறது. இந்தப் பதிப்பகம் இந்திய பொதுவுடமைக் கட்சியால் தொடங்கி நடத்தப்பட்டு வருகிறது. நியூ செஞ்சுரி புத்தக நிறுவனத்தின் தலைவராக இரா. நல்லகண்ணு அவர்களும் இயக்குநர்களில் ஒருவராக தா. பாண்டியன் உள்ளார். இந்தப் பதிப்பகம் உங்கள் நூலகம் என்ற இதழையும் நடத்தி வருகிறது.

## வெளியீடுகள்
பல்வேறு துறைசார்ந்த நூல்களைக் இந்தப் பதிப்பகம் வெளியிட்டு வருகின்றது.  சங்க இலக்கியத்தை ராஜம் பதிப்பகத்திலிருந்து வாங்கி அனைத்தையும் தொகுத்து முதல் முதல் வெளியிட்டது, ஜீவா அவர்களின் எழுத்தை முழுத் தொகுப்பாக வீ.அரசு தலைமையில் ஒரு குழு அமைத்து ஐந்து தொகுதிகளாக வெளியிட்டுள்ளது, சிங்காரவேலர் எழுதிய அனைத்தையும் தொகுத்து வெளியிட்டுள்ளது, அம்பேத்கரின் எழுத்துகளை முழுமையாக 40 தொகுதிகளாக வெளியிட்டுள்ளது

## வெளி இணைப்புகள்
தொலைநோக்கோடு செயல்படுவதே என்.சி.பி.எச்-ன் தனிச்சிறப்பு - தொல்.திருமாவளவன்  

பகுப்பு:தமிழ்நாட்டுப் பதிப்பகங்கள்
ரண்பீர் சிங்

[thumb|[ஜம்மு காஷ்மீர் இராச்சியம்|ஜம்மு காஷ்மீர் இராச்சியத்தின் மகாராஜா **ரண்பீர் சிங்**]]
**ரண்பீர் சிங்** (Ranbir Singh)  இராசபுத்திர ஜாம்வால் குல டோக்ரா வம்சத்தின்  ஜம்மு காஷ்மீர் இராச்சியத்தின் மன்னரான  குலாப் சிங்கின் மகன் ஆவார். ரண்பீர் சிங் தமது ஆட்சிக் காலதில் ஜில்ஜிட்-பால்டிஸ்தான் பகுதிகளை வென்று, ஜம்மு காஷ்மீர் இராச்சியத்துடன் இணைத்துக் கொண்டார். ரண்பீர் சிங் பாரசீக மொழி, சுவிடீஷ் மொழி மற்றும் ஆங்கில மொழிகளில் புலமை பெற்றவர். குலாப் சிங்கிற்குப் பின்னர் ரண்வீர் சிங் ஜம்மு காஷ்மீர் இராச்சியத்தின் மன்னரானர்.

## குடும்பம்
ரண்பீர் சிங் ஐந்து மனைவிகளை திருமணம் செய்து கொண்டு ஆறு குழந்தைகளைப் பெற்றவர். அதில் நான்கு ஆண் ஆகும்.

## ரண்பீர் சிங்கிற்கு பின்வந்த ஜம்மு காஷ்மீர் ஆட்சியாளர்கள்
* பிரபதாப் சிங் (18 சூலை 1848 – 23 செப்டம்பர் 1925).
* ஹரி சிங்  (30 செப்டம்பர் 1895 – 26 ஏப்ரல் 1961).
*  கரண் சிங்

## மேற்கோள்கள்

## வெளி இணைப்புகள்

பகுப்பு:1830 பிறப்புகள்
பகுப்பு:1885 இறப்புகள்
பகுப்பு:ஜம்மு காஷ்மீர் மக்கள்
பகுப்பு:இந்திய அரசர்கள்
பகுப்பு:இராசபுத்திரர்கள்
சாப்பர் சிறீ போர்

**சாப்பர் சிறீ போர்**, முகலாயப் பேரரசின் படைத்தலைவர் வாசிர் கான் தலைமையிலான படைகளுக்கும்,  பண்டா சிங் பகதூர் தலைமையிலான சீக்கிய கால்சா படைகளுக்கும், தற்கால பஞ்சாபில்  உள்ள சிர்இந்த்-பதேகர் எனுமிடத்தில் 22 மே 1710-இல் நடைபெற்ற போரின் இறுதியில் சீக்கியப் படைகள் வென்றது. 

## இதனையும் காண்க
* பண்டா சிங் பகதூர்
* சிர்இந்த்-பதேகர்

## மேற்கோள்கள்

பகுப்பு:சீக்கிய வரலாறு
பகுப்பு:பஞ்சாபின் வரலாறு
சிர்இந்த்-பதேகர்

**சிர்இந்த்-பதேகர்** (Sirhind-Fatehgarh) () இந்தியாவின் பஞ்சாப் மாநிலத்தின் பதேகாட் சாகிப் மாவட்டத்தில் அமைந்த நகராட்சி மன்றத்துடன் கூடிய நகரம் ஆகும். 

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி சிர்இந்த்-பதேகர் நகரத்தின் மொத்த மக்கள் தொகை  58,097 ஆகும். அதில் ஆண்கள் 30,642; பெண்கள்   27,455  ஆக உள்ளனர். மக்கள் தொகை வளர்ச்சி (2001 –2011 )   ஆக உயர்ந்துள்ளது.  பாலின விகிதம் 100 ஆண்களுக்கு,  பெண்கள்  896 வீதம் உள்ளனர். சராசரி எழுத்தறிவு விகிதம்  83.49%  ஆக உள்ளது. ஆண்களின் எழுத்தறிவு  87.28 %  ஆகவும்; பெண்களின் எழுத்தறிவு 79.28 % ஆகவும் உள்ளது.  6 வயதிற்குட்பட்டவர்களின் எண்ணிக்கை 6146 ஆக உள்ளது. இந்நகரத்தில் 11,899 வீடுகள் உள்ளது.  
 

58,097 மக்கள் தொகை கொண்ட இந்நகரத்தில் சீக்கியர்கள் 50.55%; இந்துக்கள் 45.86%; இசுலாமியர்கள்   2.81% ; கிறித்தவர்கள்  0.37% ; மற்றவர்கள்  0.41% ஆக உள்ளனர். 

இம்மாவட்டத்தில் பஞ்சாபி மற்றும் ஆங்கில மொழிகள் பேசப்படுகிறது.

## பெயர்க்காரணம்
சர்-இ-ஹிந்த் என்பதற்கு இந்துஸ்தானின் நுழை வாயில் எனப் பொருள் ஆகும்.  

## வரலாறு
 

இந்நகரத்தில் 22 மே 1710-இல் பண்டா சிங் பகதூர் தலைமையிலான கால்சா படைகளுக்கும், வசீர்கான் தலைமையிலான முகலாயப் படைகளுக்கும் நடைபெற்ற  சாப்பர் சிறீப் போரில் சீக்கியப் படைகள் வென்றது.

## இதனையும் காண்க
*பண்டா சிங் பகதூர்
*சாப்பர் சிறீ போர்

## மேற்கோள்கள்

## வெளி இணைப்புகள்
* Battle_of_Sirhind Battle of Sirhind at Sikhstudies.org
*www.sirhindinfo.com

பகுப்பு:பஞ்சாப் (இந்தியா) மாநிலத்திலுள்ள ஊர்களும் நகரங்களும்
காட்டுப்பூரான் கொடி

**காட்டுப்பூரான் கொடி** (தாவர வகைப்பாடு : *Andrographis serpyllifolia * என்பது தமிழக மூலிகைகளில் ஒன்றாகும். சீயான் கொடி என்றும் அழைப்பர். இலையுதிர் காடுகள் உள்ள வறட்சியான  மலைகளில், 600 மீட்டர் உயரத்தில் காணப்படுகின்றன. இம்மலைகள் கிழக்குத் தொடர்ச்சி மலைகளின்  தெற்கு, நடு மலைகள் ஆகும். ஈரப்பதம் அதிகமுள்ள இடங்களில் இத்தாவரங்கள் வளருவதில்லை. சித்தமருத்துவத்தில் இச்செடியுடன், வேறு சில தாவர இனத்தின் சாற்றினைக் கலந்த, பூச்சு நஞ்சு முறிப்பானாகப் பயன்படுத்தப்படுகிறது.

## மேற்கோள்கள்

## இவற்றையும் பார்க்கவும்
# மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

## வெளியிணைப்புகள்
*https://sites.google.com/site/efloraofindia/species/a---l/a/acanthaceae/andrographis/andrographis-serpyllifolia
*http://www.theplantlist.org/tpl1.1/record/kew-2637075
*http://www.ipni.org/ipni/idPlantNameSearch.do?id=60453387-2&back_page=&show_history=true

பகுப்பு:முண்மூலிகைக் குடும்பம்
சமூக நீதிக்கான உலக நாள்

**சமூக நீதிக்கான உலக நாள்** அல்லது **உலக நீதி நாள்** (*World Day of Social Justice*) என்பது உலக நாடுகள் முழுவதும் ஆண்டுதோறும் பெப்ரவரி 20 ஆம் நாளன்று கடைப்பிடிக்கப்படும் நாளாகும். வறுமையைப் போக்கவும், வேலையின்மையின் பிரச்சினைகளைக் கையாளும் முயற்சிகளை ஊக்குவிக்கவும், இந்நாள் அங்கீகரிக்கப்படுகிறது. மேலும் இந்நாளில், ஐக்கிய நாடுகள் அவை, மற்றும் சர்வதேச தொழிலாளர் அலுவலகம் உட்பட, பல அமைப்புகள் மக்கள் சமூக நீதி முக்கியத்துவம் பற்றிய அறிக்கைகளை தயாரிக்க அமைக்கப் பெற்றுள்ளது.

## வரலாறு
உலக நீதி நாள் எனும் இந்நாள், ஐக்கிய நாடுகள் அவை, ஆண்டுதோறும் பெப்ரவரி 20 ஆம் நாளில் அவதானிக்க முடிவை மேற்கொண்டது. அதற்கான அங்கீகாரம் 2017, நவம்பர் 26 இல் வழங்கிய அது, 2009 ஆம் ஆண்டு முதல் கடைப்பிடிக்கப்படவேண்டும் என திட்டமிடப்பட்டது.

## உலக நீதி நாள் கடைப்பிடித்தல்

## சான்றுகள்

## புற இணைப்புகள்
* தி இந்து தமிழ் |ஜூலை 17, 2010- சர்வதேச நீதிக்கான உலக நாள்
* தமிழ் அருள் |சமூக நீதிக்கான உலக நாள் என ஐ. நா. வினால் பிரகடனம்!

பகுப்பு:பெப்ரவரி சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பியதோசி நிகோலயேவிச் கிரசோவ்சுகி

**பியதோசி நிகோலயேவிச் கிரசோவ்சுகி (Feodosy Nikolaevich Krasovsky)** () ( – அக்தோபர் 1, 1948) ஓர் உருசிய வானியலாளரும் பின்னர் சோவியத் வானியலாளரும் புவியளவியலாளரும் ஆவார். இவர் உருசியாவில் உள்ள காலிச்சில் பிறந்தார். இவர் 1900 இல் மாஸ்கோவில் உள்ள மெழெவாய் (நில அளக்கை) நிறுவனத்தில் தன் இளவல் பட்டம் பெற்றார். அங்கே இவர் 1907 இல் இருந்து விரிவுரையாளராகப் பணிபுரிந்தார்;.

## ஆராய்ச்சி
இவர் 1928 இறுதியில் *நடுவண் நில, வான் அளக்கையியல், நிலப்படவியல் நிறுவனத்தை* உருவாக்கினார்; இவர் அங்கே 1928 முதல் 1930 வரை இயக்குநராக பணிபுரிந்தார். மேலும் அறிவியல் இனை இயக்குநராக 1930 முதல் 1937 வரை இருந்தார். இவர் 1924 முதல் 1930 வரை சோவியத் ஒன்றியத்தில் வானியல், புவிப்புற அளவையியல், நிலப்படவியல் துறைப்பணிகளுக்குத் தலைமை தாங்கினார். இவர் சோவியத் ஒன்றியத்தின் தேசிய புவிப்புற அளவையியல் வலையமைப்பை உருவாக்கும் கோட்பாடு, கட்டுமான முறைகளை வடிவமைத்தார். இது தொடர்பான நிலக்கிடப்பியல், ஈர்ப்பளவையியல் சார்ந்த சிக்கல்களுக்குத் தீர்வுகண்டார். இவரும் மற்றொரு சோவியத் புவிப்புற அளவையியலாளராகிய அலெக்சாந்த்தர் அலெக்சாந்திரோவிச் இசதோவும் 1940இல் ஒரு நீள்வட்டகத்தின் பருமான்ங்கலை வரையறுத்தனர். இந்த நீள்வட்டகம் பின் கிரசோவ்சுகி நீள்வட்டகம் என அழைக்கப்பட்டது. இது சோவியத்திலும் பிற நாடுகளிலும் 1990 கள் வரை பயன்பாட்டில் இருந்தது. இவர் 1939 இல் சோவியத் ஒன்றிய அறிவியல் கல்விக்கழக உயராய்வு உறுப்பினர் ஆனார்.

இவர் மாஸ்கோவில் 1948 இல் இறந்தார்.

## விருதுகள்
*இசுடாலின் பரிசு (1943, 1952 – இறந்தபின்)
*செம்பதாகை ஆணை
*இலெனின் ஆணை

## குறிப்புகள்

## மேற்கோள்கள்
* Gillispie Coulston, Charles, *Dictionary of Scientific Biography*, v.7, American Council of Learned Societies, Scribner, 1972
* Farbman, Michael, *Europa*, Europa publications limited, 1930
* *Surveying and Mapping: quarterly publication of American Congress on Surveying and Mapping*, v.23, American Congress on Surveying and Mapping, United States Superintendent of Documents, Superintendent of Documents, 1963
* Guelke, Leonard, *Cartographica*, York University (Toronto, Ont.), Department of Geography, Canadian Cartographic Association, University of Toronto Press, 1971

பகுப்பு:1878 பிறப்புகள்
பகுப்பு:1948 இறப்புகள்
பகுப்பு:சோவியத் வானியலாளர்கள்
பகுப்பு:உருசிய நிலவரைவியலாளர்கள்
பகுப்பு:உருசிய வானியலாளர்கள்
திமித்ரி துபியாகோ

**திமித்ரி இவனோவிச் துபியாகோ** (*Dmitry Ivanovich Dubyago*, ,  - அக்டோபர் 22, 1918) ஓர் உருசிய வானியலாளர் ஆவார். இவர் கோட்பாட்டு வானியற்பியல், வானளவையியல், ஈர்ப்பளவையியல் ஆகிய துறைகளிலும் கைதேர்ந்தவர். நிலாவின் குழிப்பள்ளம் ஒன்றிற்கு இவரது பெயர் இடப்பட்டுள்ளது.

## மேலும் காண்க
* அலெக்சாந்தர் துபியாகோ
* துபியாகோ குழிப்பள்ளம்

## மேற்கோள்கள்

பகுப்பு:1849 பிறப்புகள்
பகுப்பு:1918 இறப்புகள்
பகுப்பு:உருசிய வானியலாளர்கள்
ஆந்திரேய் தரோழ்சுகேவிச்

**ஆந்திரேய் கியோர்கியேவிச் தரோழ்சுகேவிச் (Andrei Georgievich Doroshkevich)** (, பிறப்பு, 1937) ஓர் உருசிய வானியற்பியலாளரும் முன்னாள் சோவியத் கோட்பாட்டு வானியற்பியலாளரும் ஆண்டைப்புறவியலாளரும் ஆவார். இவர் இலெபிடோவ் இயற்பியல் நிறுவனத்தின் தொடக்கநிலை புடவி இயற்பியல் ஆய்வகத்தின் தலைவர் ஆவார்.

இவர் இகோர் ந்oவிகோவுடன் ஆய்வு செய்து 1964 இல் வெளியிட்ட அண்ட நுண்ணலைப் பின்னணிக் கதிர்வீச்சுக்கான கோட்பாட்டு அடிப்படைகள் மிகவும் பெயர்பெற்ற வெளியீடாகும். இவர் இக்கதிர்வீச்சைச் செய்முறை வழியாகவும் அளக்கலாம் எனச் சுட்டிக் காட்டினார். இந்தக் கதிர்வீச்சுக்கான குறிகை 1957 இலேயே செய்முறை வழியாக இழ்சுமனோவால் கண்டறியப்பட்டும் சோவியத் ஒன்றியத்திலேயே தரோழ்சுகேவிச், நோவிகோவ் ஆய்வு செய்த காலத்தில் அறியப்படாமல் இருந்த்து. இந்த இருவரின் ஆய்வும் கூட 1965 இல் ஆர்னோ ஆல்லன் பெஞ்சியாசும் இராபர்ட் உட்ரோ வில்சனும் இதற்காக நோபல் பரிசு பெறும் வரை உலக அறிஞர்களால் அறியப்படவில்லை.

## தேர்ந்தெடுத்த வெளியீடுகள்
*
*
*
*
*

## மேற்கோள்கள்

பகுப்பு:1937 பிறப்புகள்
பகுப்பு:உருசிய வானியற்பியலாளர்கள்
பகுப்பு:சோவியத் வானியற்பியலாளர்கள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:வாழும் மக்கள்
முற்றம்

**முற்றம்** (Courtyard) என்பது தென் இந்தியாவின் பாரம்பரிய வீடுகளின் மையத்தில் உள்ள ஒரு சதுர வடிவ திறந்த அமைப்பு ஆகும். இது வீட்டின் தலை வாசலுக்கு நேர் எதிரே இருக்கும். முற்றத்தின் முகப்பு, வீட்டின் எல்லா அறைகளையும் இணைப்பதாகவும் இருக்கும்.  இந்த முற்றம் விட்டில் இயற்கை வெளிச்சம் புகவும் காற்றோட்டமாக இருக்கவும் உதவும் வகையில் அமைந்திருக்கும். சிலர் இந்த முற்றத்தில் துளசி மாடத்தை வைத்திருப்பர். முற்றம் தானியங்களை உலர்த்தவும், துணிகளைக் காயப்போடவும் உதவும். இந்த முற்றங்கள செட்டிநாடு வீடு, குத்தூ வீடு, நாலுகெட்டு வீடு, நாற்சதுரமனை, நாற்சார் வீடு, மந்துவா வீடுகள் போன்ற தென் இந்திய வீடுகளில் இடம்பெற்றுள்ளன.

## மேற்கோள்கள்

பகுப்பு:வீடு
பகுப்பு:கட்டிடக்கலைக் கூறுகள்
பகுப்பு:மரபுவழிக் கட்டிடக் கூறுகள்
தினேஷ் சிங் (உத்தரப் பிரதேச அரசியல்வாதி)

**தினேஷ் சிங்** (Dinesh Singh) (19 சூலை 1925 – 30 நவம்பர் 1995) இந்திய தேசிய காங்கிரசு கட்சியின் அகில இந்திய அரசியல் தலைவர் ஆவார். இந்திய நாடாளுமன்ற மக்களவை உறுப்பினராக உத்தரப் பிரதேச மாநிலத்திலிருந்து ஏழு முறைத் தேர்ந்தெடுக்கப்பட்டவர். இந்திய நடுவண் அரசில் இரண்டு முறை இந்திய வெளியுறவுத் துறை அமைச்சராகவும்  பணியாற்றியவர்.

## இளமை வாழ்க்கையும், கல்வியும்
உத்தரப் பிரதேச மாநிலத்தின் அவத் பகுதியில் உள்ள பிரதாப்கர் மாவட்டத்தில் உள்ள கலாகங்கர் பகுதியில் உள்ள பிரபுக்கள் குடும்பத்தில், அவதேஷ் சிங் என்ற நிலக்கிழாருக்கு, 19 சூலை 1925-இல் பிறந்த தினேஷ் சிங், லக்னோவில் உள்ள கால்வின் கல்லூரியில் பயின்றவர்.

## அரசியல்
தினேஷ் சிங், இந்திய நடுவண் அரசில் 1962-66-இல்  இந்திய வெளியுறவுத் துறை துணை அமைச்சராகவும், 1966 – 1967-இல் வெளியுறவுத் துறை இராஜங்க அமைச்சராகவும், 1967 -69 மற்றும் 1988- 1989-இல் வர்த்தகத் துறை அமைச்சராகவும்,  1970- 1971-இல்  தொழில் வளர்ச்சி மற்றும் உள்நாட்டு வர்த்தக அமைச்சராகவும், 1969 - 1970 மற்றும் 1993 – 1995-இல் வெளியுறவுத்துறை அமைச்சராகவும் பணியாற்றியவர்.

தினேஷ் சிங், இரண்டாவது மக்களவை (1957–62) முதல் ஐந்தாவது மக்களவை வரையும் (1971–77), பின்னர் எட்டாவது மக்களவை மற்றும் ஒன்பதாவது மக்களவைக்கும் (1984-1991) ஏழு முறை பிரதாப்கர் மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டவர். இடைப்பட்ட காலங்களில் மாநிலங்களவை  உறுப்பினராகத் தேர்ந்தெடுக்கப்பட்டுள்ளார்.

## குடும்பம்
டெக்ரி கார்வால் பகுதியைச் சேர்ந்த நீலிமா குமாரியை 1944-இல் மணந்து கொண்ட தினேஷ் சிங்கிற்கு ஆறு மகள்களைப் பெற்றவர். இவரது ஆறாவது மகள் இரத்தினா சிங் பிரதாப்கர் மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர்.
தினேஷ் சிங் தமது எழுபதாவது அகவையில் 30 நவம்பர் 1995-இல் புதுதில்லியில் மறைந்தார்.

## மேற்கோள்கள்

## வெளி இணைப்புகள்
*Kalakankar royal family tree 

பகுப்பு:1925 பிறப்புகள்
பகுப்பு:1995 இறப்புகள்
பகுப்பு:இந்திய அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:2ஆவது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
மக்கள் மீளெழுச்சிக்கும் நீதிக்குமான கூட்டணி

**மக்கள் மீளெழுச்சியும் நீதியும் இணைந்தது** (People's Resurgence and Justice Alliance) என்பது இந்தியாவிலுள்ள மணிப்பூர் மாநிலத்தில் 18 அக்டோபர் 2016 இரும்புப் பெண்மணி என்று அழைக்கப்படும் ஐரோம் சர்மிளா அவர்களால் நிறுவப்பட்ட அரசியல் கட்சி ஆகும். . விசில் சின்னம் கேட்டு இந்திய தேர்தல் ஆணையத்தை இக்கட்சி முறையிட்டுள்ளது.  2017 அன்று நடக்கும் தேர்தலில் இக்கட்சி மூன்று தொகுதிகளில் மட்டும் போட்டியிடுகிறது. ஐரோம் சர்மிளா மணிப்பூர் முதல்வர் ஒக்ரோம் இபோபி சிங்கை எதிர்த்து தோபல் தொகுதியில் போட்டியிடுகிறார்

## மேற்கோள்கள்


பகுப்பு:இந்திய அரசியல் கட்சிகள்
காஸி

***காஸி (Ghazi*** (இந்தியில் படத்தின் பெயர் ***The Ghazi Attack*** ) என்பது 2017 ஆண்டு வெளியான ஓர் இந்திய போர்த் திரைப்படமாகும். இப்படத்தை சங்கலப் ரெட்டி இயக்கியுள்ளார். இந்தப் படம்  1971 ஆண்டு இந்திய-பாகிஸ்தான் போரின் போது பிஎன்எஸ் காஸி மர்மமான மூழ்கியதை அடிப்படையாகக் கொண்டு எடுக்கப்பட்டது. இத்திரைப்படத்தில் நடித்த நட்சத்திரங்கள் ரானா தக்குபாடி ,டாப்சி பன்னு , கே. கே. மேனன், அதுல் குல்கர்ணி. அமிதாப் பச்சன் இந்தி படத்திற்கு தன் குரலை வழங்கியுள்ளார். சிரஞ்சீவி தன் குரலை தெலுங்கு பதிப்புக்கும், சூர்யா தமிழ் பதிப்பிர்கும் தன் குரலை வழங்கி உள்ளனர். இந்த படத்தின் அறிமுகக் காட்சிகள் 2017 சனவரி 11 அன்று வெளியானது. இப்படம் 2017 பெப்ரவரி 17 அன்று வெளியானது. இந்தப்படம் இந்தியாவின் முதல் தண்ணீருக்கடியியில்/கடல் போர் திரைப்படாமாகும்.
## கதை
1971 ஆம் ஆண்டு நடந்த இந்திய பாக்கித்தான் போருக்கு முந்தைய காலகட்டம். கிழக்கு பாகிஸ்தானில் நடக்கும் மக்கள் போராட்டத்தின் மீது பாகிஸ்தான் அரசு கடுமையான ஒடுக்குதலை நிகழ்த்துகிறது. எந்த நேரமும் இந்தியா - பாகிஸ்தான் இடையே போர் மூளும் சூழல் ஏற்படுகிறது. இந்தச் சமயத்தில் இந்தியாவின் கிழக்குக் கடலோரப் பகுதியில் பாகிஸ்தான் அதிரடித் தாக்குதல் நடத்தவிருக்கிறது என்னும் செய்தி கடலோரக் காவல் படைக்குக் கிடைக்கிறது.

பாகிஸ்தானின் திட்டத்தைக் கண்டறிந்து அதை முறியடிக்க வேண்டும் என்பதற்காக கேப்டன் ரன்விஜய் சிங் (கே கே மேனன்) தலைமையில் எஸ் 21 என்னும் நீர்மூழ்கிக் கப்பல் இந்தியாவால் அனுப்பப்படுகிறது. கேப்டன் ரன்விஜய் சிங் மிகுந்த திறமைசாலி. ஆனால், எதிரியை அழிக்கும் விஷயத்தில் விதிமுறைகளைப் பற்றிக் கவலைப்படாமல் செயலில் இறங்கிவிடக்கூடியவர். இவரைக் கட்டுப்படுத்தி வைக்கவேண்டும் என்பதற்காக அர்ஜுன் வர்மா (ராணா டகுபதி) என்னும் அதிகாரியையும் உடன் அனுப்புகிறது காவல்படையின் தலைமை. கூடவே தேவராஜ் (அதுல் குல்கர்னி) என்னும் மூத்த அதிகாரியும் இருக்கிறார்.

வங்காள விரிகுடாவில் பாகிஸ்தானின் காஸி என்னும் நீர்மூழ்கிக் கப்பல் இருப்பதைக் கண்டுபிடிக்கும் கேப்டன், அந்தக் கப்பலைத் தாக்கத் திட்டமிடுகிறார். அதற்காக அபாயகரமான ஆட்டத்தில் இறங்கவும் தயாராகிவிடுகிறார். ராணா அதைத் தடுக்கிறார். மேலிடத்திலிருந்து உத்தரவு வரும்வரை காத்திருக்க வேண்டும் என்கிறார். கேப்டன் அதைக் கேட்பதாக இல்லை.

இதற்கிடையே காஸி கப்பல் பொருத்திய கண்ணிவெடியில் எஸ் 21 சிக்கிக்கொள்கிறது. இதனால் கப்பலின் நடமாட்டம் பாதிக்கப்படுகிறது. கப்பலுக்குள் உயிர்ச் சேதமும் நிகழ்கிறது. காஸி அடுத்தடுத்து குண்டுகளைப் பொழிகிறது. ஒரு கட்டத்தில் கப்பலின் பொறுப்பு ராணாவிடம் வருகிறது. போரைத் தவிர்க்க நினைக்கும் அவர் அந்தச் சந்தர்ப்பத்தில் எப்படி நடந்துகொள்கிறார், எஸ் 21 தப்பித்ததா, காஸி என்னவாயிற்று என்பதே கதை

## மேற்கோள்கள்

பகுப்பு:2017 இந்தித் திரைப்படங்கள்
பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
பகுப்பு:பன்மொழித் திரைப்படங்கள்
பகுப்பு:2017 தெலுங்குத் திரைப்படங்கள்
பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:இந்தியத் தெலுங்குத் திரைப்படங்கள்
பகுப்பு:இந்திய இந்தித் திரைப்படங்கள்